
Евразия экономикалык комиссиясынын Кеңешинин 2014-жылдын 10-декабрындагы № 113 чечимин күчүн жоготту деп таануу жөнүндө 

Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге карата № 1 тиркеме) 16-пунктуна жана 2014-жылдын 29-майындагы Евразия экономикалык бирлиги жөнүндө келишимге Армения Республикасынын кошулуусу жөнүндө 2014-жылдын 10-октябрындагы Келишимге карата № 3 тиркеменин 40-пунктуна ылайык Евразия экономикалык комиссиясынын Кеңеши ч е ч т и:
1. Евразия экономикалык комиссиясынын Кеңешинин 2014-жылдын 10-декабрындагы № 113 «Өткөөл мезгил ичинде Армения Республикасы тарабынан аларга карата Евразия экономикалык бирлигинин Бирдиктүү бажы тарифинин коюмдарынан айырмаланган алып келүү бажы алымдарынын коюмдары колдонула турган товарлардын жана коюмдардын тизмегин бекитүү жөнүндө» чечими күчүн жоготту деп таанылсын.  
2. Ушул Чечим расмий жарыяланган күнүнөн тартып 10 календардык күн өткөндөн кийин күчүнө кирет.

